Kininina (zavamaniry)

vignette|Hodi-kininina
Ny kininina dia hazo isan-karazany izay mamorona ny vondron-karazana Eucalyptus, nahafaoka koa ny vondron-karazana Corymbia hatramin' ny taona 1995, ao amin' ny fianakaviana Myrtaceae. Any Aostralia no fianvian' ny kininina, izay ahitana karazany miisa mihoata ny 800 tamin' ny taona 2000. Izy no mamorona ny ampahany be (95 %) amin' ny ala any amin' ny tapany atsimo-atsinanan' i Aostralia. Hazo malaky mitombo ny kininina sady afaka maniry amin' ny karazan-tany maro. Manopy fotsy sy malama ary tsy tantera-pahazavana loatra ny ravin' ny kininina. Ny hodiny dia mamoaka fofo-manitra mampiavaka azy manokana. Amin' ny ankapobeny dia hazo avo sy lehibe ny kininina, ka misy ny mahatratra hatramin' ny zato metatra.

Ny karazana sasany, indrindra fa ny Eucalyptus globulus, dia nampidirina tany Eorôpa, izay nanjary niorina tsara teo amin' ny morontsirak' i Mediteranea, ary koa tany Pôrtogaly, izay nambolena alan-kininina midadasika mba hamokarana feta fanamboarana taratasy. Ireo karazana ireo koa dia nambolena tany Afrika Avaratra, indrindra fa tany Marôka, Alzeria, Tonizia ary Libia. Hita aty Madagasikara, ao Mayotte, any Malta, ary ao La Réunion, any Srilanka, ao Afrika Atsimo, ao Kôtidivoara, ao Oganda (eo amin' ny tehezan' ny Tendrombohitra Elgon sy any amin' ny tapany atsimo-andrefan' io firenena io), any California, any Arzantina, any Brezila, any Sily, any Ekoadôra, ary any Pero.

 Karazana 

 Karazana maneran-tany 
Misy karazana kininina miisa 715 eo ho eo no eken' ny manam-pahaizana. Ny vitsy na safiotra amin' ireo ihany no nampidirina be dia be tany Eorôpa sy tany amin' ny faritra mafana sy mando hafa eran-tany. Ny karazana fantatra indrindra dia ireto:

 Eucalyptus camaldulensis;
 Eucalyptus citriodora,  izay nomena ny anarana hoe Corymbia citriodora tamin' ny taona 1995;
 Eucalyptus cordata;
 Eucalyptus dalrympleana;
 Eucalyptus deglupta;
 Eucalyptus delegatensis;
 Eucalyptus glaucescens;
 Eucalyptus globulus;
 Eucalyptus gundal: safiotry ny E. gunnii sy ny E. dalrympleana;
 Eucalyptus gunnii;
 Eucalyptus pauciflora;
 Eucalyptus radiata;
 Eucalyptus regnans;
 Eucalyptus sideroxylon;
 Eucalyptus smithii;
 Eucalyptus tasmaniensis.

 Karazana fantatra eto Madagasikara 
Ireto ny karazana kininina sasany tena fantatra indrindra eto Madagasikara: Eucalyptus amygdalina, Eucalyptus citriodora (kinina-ôliva na kininina voasary, nafindra ao amin' ny vondron-karazana Corymbia ka lasa antsoina hoe Corymbia citriodora), Eucalyptus globulus (biligoma, bilogoma), Eucalyptus robusta, ary Eucalyptus saligna.

 Jereo koa 

 Corymbia
 Kisitry ny karazana ao amin' ny Eucalyptus

Sokajy:Hazo